محمود حسن گنگوہی

محمود حسن گنگوہی (1325–1416ھ بہ مطابق 1907–1996ء) ایک ہندوستانی دیوبندی عالم و مفتی اور دار العلوم دیوبند و مظاہر علوم سہارنپور کے سابق ​​صدر مفتی تھے۔ 
وہ محمد زکریا کاندھلوی کے خلیفۂ اجل تھے۔

ابتدائی و عملی زندگی

محمود حسن گنگوہی جولائی 1907ء میں گنگوہ (بھارت) میں پیدا ہوئے اور ان کی تعلیم مظاہر علوم سہارنپور اور دار العلوم دیوبند میں ہوئی۔ بعد میں انھوں نے سہارنپور اور دیوبند میں دار الافتاء کی خدمات انجام دیں۔ ان کے فتاویٰ کا مجموعہ فتاویٰ محمودیہ 32 جلدوں پر مشتمل ہے اور یہ فقہ حنفی کے فتاوی پر مشہور کتاب ہے۔

وہ محمد زکریا کاندھلوی کے اجل خلفاء میں سے تھے۔

وہ تقریباً 14 سال جامع العلوم کانپور کے ناظم رہے اور انھوں نے اپنی زندگی کے آخری مرحلہ میں دار العلوم دیوبند کے صدر مفتی کی حیثیت سے فتوی نویسی کی خدمات انجام دیں۔

وفات
ان کا انتقال جنوبی افریقا میں ہوا جہاں وہ 18 ربیع الثانی 1417ھ بمطابق 2 ستمبر 1996ء کو ابراہیم پانڈور کی دعوت پر دورہ پر تھے اور ہیزیل ڈین سے تقریباً 4 کلومیٹر دور ایلس برگ میں سپرد خاک کیے گئے۔

مشہور خلفاء 
گنگوہی کے اجل خلفا میں مفتی رضاء الحق، ابو القاسم نعمانی، رحمت اللہ میر قاسمی اور      ابراہیم ڈیسائی بھی شامل ہیں۔

تصنیفی خدمات
 ابن جریر طبری کی کتاب سیرت سید البشر کا اردو ترجمہ
 الفھرس الحاوي لحاشية الطحاوي
 منازل علم و علم نافع
 ملفوظات فقیہ الامت (2 جلدیں) 
 خطبات محمود/مواعظ فقیہ الامت (5 جلدیں)
 فتاوی محمودیہ (32 جلدیں)
 حدود اختلاف 
 شوری و اہتمام 
 سرکاری سودی قرضے 
 حقیقت حج 

 حوالہ جات 

بیرونی روابط

زمرہ:1907ء کی پیدائشیں
زمرہ:1996ء کی وفیات
زمرہ:بیسویں صدی کے مسلمان محققین اسلام
زمرہ:بھارتی اسلام پسند
زمرہ:بھارتی مفتیان
زمرہ:بھارتی مفتیان اعظم
زمرہ:دیوبندی مکتب فکر
زمرہ:ضلع سہارنپور کی شخصیات
زمرہ:دار العلوم دیوبند کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:دیوبندی شخصیات
زمرہ:مظاہر علوم کے فضلا